سەعدوون حەممادی

سەعدوون حەممادی (٢٢ی حوزەیرانی ١٩٣٠ – ١٤ی ئازاری ٢٠٠٧) کەسایەتی سیاسیی عێراقی بوو، ماوەیەکی کورت لەسەردەمی سەرۆکایەتی سەددام حوسێن بوو بە سەرۆکوەزیرانی عێراق لە ئازار تاکوو ئەیلوولی ١٩٩١. سەعدون جێگای سەددامی گرتەوە وەک سەرۆکوەزیران ئەمەش ئەوکاتەبوو کە سەددام لەژێر فشاری چاکسازیکردندابوو.

حەممادی لەدایکبووی کەربەلابوو و شیعەبوو. لە ساڵانی چلەکان پەیوەندی بە حیزبی بەعس کرد. لەساڵی ١٩٥٦، دکتۆرای لەئابووری بەدەستھێنا لەزانکۆی ویسکۆنسن مادیسۆن. حەممادی ماوەیەک وەک وەزیری نەوت کاربەدەستبووە، ھەروەھا لەساڵانی ١٩٧٤ تاکوو ١٩٨٣ وەزیری دەرەوە بووە. حەممادی لەماوەی ١٩٨٣ بۆ ١٩٩٠ و پاشان لە ١٩٩٦ تاکوو کەوتنی بەغدا لە ٢٠٠٣ ئەوا سەرۆکی ئەنجومەنی نوێنەران (پەرلەمان) ی عێراق بوو.

حەممادی لەدوای گرتنی بەغدا لەلایەن ئەمریکاوە، ماوەی ٩ مانگ لەزیندایی ئەمریکییەکان مایەوە. دواتر لە شووباتی ٢٠٠٤ ئازادکرا و گواسترایەوە بۆ قەتەر و لەوێ چارەسەری تەندرووستی بۆکرا. لە ١٤ی ئازاری ٢٠٠٧، لە نەخۆشخانەیەک لەئەڵمانیا بەنەخۆشی شێرپەنجەی خوێن مرد.

 سەرچاوەکان 
 وتاری سەعدوون حەممادی لە ویکیپیدیای ئینگلیزی، دوایین گۆڕانکارییەکان لە ٢٤ی تشرینی یەکەم ٢٠١٩.

پۆل:لەدایکبووانی ١٩٣٠
پۆل:مردووانی ٢٠٠٧
پۆل:سەرۆک وەزیرانی عێراق
پۆل:مەرگەکان بە شێرپەنجەی خوێن
پۆل:شیعە عێراقییەکان